AUCT บวก 4% หลังประกาศกำไรไตรมาส 3 โต 16% แตะ 58 ลบ.
AUCT บวก 4% หลังประกาศกำไรไตรมาส 3 โต 16% แตะ 58 ลบ. โดย ณ เวลา 15.21 น. ราคาอยู่ที่ 7.60 บาท บวก 0.30 บาท หรือ 4.11% สูงสุดที่ 7.60 บาท ต่ำสุดที่ 7.30 บาท ด้วยมูลค่าซื้อขาย 19.52 ล้านบาท
14 พ.ย. 2562

ผู้สื่อข่าวรายงานว่า ราคาหุ้น บริษัท สหการประมูล จำกัด (มหาชน) หรือ AUCT ล่าสุด ณ เวลา 15.21 น. อยู่ที่ 7.60 บาท บวก 0.30 บาท หรือ 4.11% สูงสุดที่ 7.60 บาท ต่ำสุดที่ 7.30 บาท ด้วยมูลค่าซื้อขาย 19.52 ล้านบาท

ทั้งนี้ราคาหุ้น AUCT ปรับตัวเพิ่มขึ้น หลังรายงานผลการดำเนินงานประจำไตรมาส 3/62 มีกำไร 57.81 ล้านบาท เพิ่มขึ้น 15.93% จากปีก่อนมีกำไร 49.86 ล้านบาท ส่วน 9 เดือนแรกมีกำไร 160.21 ล้านบาท เพิ่มขึ้น 34.02% จากปีก่อนมีกำไร 119.54 ล้านบาท